Document ID: 32006D0749

32006D0749
L 302/47
JURNALUL OFÍCIAL AL UNIUNII EUROPENE
DECIZIA COMISIEI
din 31 octombrie 2006
de modificare a Deciziei 2004/4/CE de autorizare a statelor membre în vederea adoptării provizorii de măsuri urgente de protecție împotriva răspândirii Pseudomonas solanacearum (Smith) Smith provenind din Egipt
[notificată cu numărul C(2006) 5109]
(2006/749/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 16 alineatul (3),
întrucât:
(1)
În conformitate cu Decizia 2004/4/CE a Comisiei (2), tuberculii de Solanum tuberosum L., originari din Egipt, nu pot fi introduși, în principiu, în Comunitate. Cu toate acestea, pentru campania de importuri 2005/2006, s-a autorizat introducerea în Comunitate a acestor tuberculi proveniți din „zone indemne”, cu respectarea anumitor condiții.
(2)
În cursul campaniei de importuri 2005/2006, s-a înregistrat un număr redus de interceptări de Pseudomonas solanacearum (Smith) Smith.
(3)
Egiptul a prezentat un raport referitor la cauzele acestor interceptări. Acest raport expune, în mod detaliat, noile măsuri mai stricte luate de Egipt cu privire la „zonele indemne” și la exportatorii implicați în aceste interceptări. Anumite zone au fost eliminate de pe lista „zonelor indemne” pentru campania de importuri 2006/2007. Doi dintre exportatorii implicați au primit un avertisment oficial și unui exportator i s-a interzis să exporte în anul 2006/2007.
(4)
Luând în considerare informațiile furnizate de Egipt, Comisia a stabilit că introducerea în Comunitate a tuberculilor de Solanum tuberosum L. proveniți din „zonele indemne” din Egipt nu prezintă nici un risc de răspândire a Pseudomonas solanacearum (Smith) Smith, în măsura în care se respectă condiții specifice.
(5)
Prin urmare, este necesar să se autorizeze introducerea în Comunitate a tuberculilor de Solanum tuberosum L. proveniți din „zonele indemne” din Egipt pentru campania de importuri 2006/2007.
(6)
Prin urmare, este necesar să se modifice în consecință Decizia 2004/4/CE.
(7)
Măsurile prevăzute de prezenta decizie sunt conforme cu avizul Comitetului permanent fitosanitar,
ADOPTĂ PREZENTA DECIZIE:
Articolul 1
Decizia 2004/4/CE se modifică după cum urmează:
1.
Articolul 2 se modifică după cum urmează:
(a)
la alineatul (1), anii „2005/2006” se înlocuiesc cu anii „2006/2007”;
(b)
la alineatul (2), termenii „campania de importuri 2005/2006” se înlocuiesc cu „campania de importuri prevăzută la alineatul (1).”
2.
La articolul 3, termenii „campania de importuri 2005/2006” se înlocuiesc cu „campania de importuri prevăzută la articolul 2 alineatul (1).”
3.
La articolul 4, data „30 august 2006” se înlocuiește cu „31 august 2007”.
4.
La articolul 7, data „30 septembrie 2006” se înlocuiește cu „30 septembrie 2007”.
5.
Anexa se modifică după cum urmează:
(a)
la punctul 1(b) (iii), anii „2005/2006” se înlocuiește cu anii „2006/2007”;
(b)
la punctul 1(b)(iii) a doua liniuță, data „1 ianuarie 2006” se înlocuiește cu „1 ianuarie 2007”;
(c)
la punctul 1(b)(xii), data „1 ianuarie 2006” se înlocuiește cu „1 ianuarie 2007”;
(d)
la punctul 5 al doilea alineat, termenii „campania de importuri 2005/2006” se înlocuiesc cu „campania de importuri prevăzută la articolul 2 alineatul (1)”.
Articolul 2
Prezenta decizie se adresează statelor membre.
Adoptată la Bruxelles, 31 octombrie 2006.

Labels: 17
0
3
6
18